ડ્રેસ કે ગાઉનમાં થોડા કર્લ્સ સાથે અથવા તો સ્ટ્રેટ હેર સાથે હાફ પોની પણ સારી લાગે છે. પરંતુ વાળ એકદમ ખેંચીને ઓળવા કરતા થોડો મેસી ટાઇપ પફ જેવુ કરીને હાફ પોની લેશો તો સારો લુક આપશે. શોર્ટ હેર હોય તો પણ તમે ટ્રેડિશનલ ડ્રેસમાં સારી એવી હેર સ્ટાઇલ કરી શકો છો. ભીના વાળને તમારા હાથથી જ સેટ કરી દો અને પછી વાળ કોરા થશે એટલે બોહેમિયન વેવ્ઝ જેવો લુક આપશે. આ તમામ પ્રકારની હેર સ્ટાઇલ માટે તમારી પાસે એક સ્ટ્રેટનર અને એક કર્લર મશીનની હોવુ ખૂબ જરૂરી છે. જે હવે બજારમાં ખૂબ સહેલાઇથી અને સસ્તા ભાવે મળી રહે છે. જો કે હવે તો બંને મશીનનું કામ એક મશીને જ સંભાળી લીધુ છે એટલે તમારે સ્ટ્રેટનર અને કર્લર મશીન અલગ-અલગ લેવાની જરૂર પણ નહી પડે.